இந்திய சுதந்திரச் சட்டம் நிறைவேற்றப்பட்டபோது இந்தியாவின் நிலை பரிதாபகரமாயிருந்தது. நாடு பல்வேறு ஆட்சியாளர்களின் பிடியில் சிக்கித் தவித்துக் கொண்டிருந்தது. இந்நிலையில் இந்தியாவை ஒருங்கிணைப்பதன் அவசியத்தை உணர்ந்த தலைவர்கள் அதற்கான நடவடிக்கைகளில் தீவிரமாக ஈடுபட்டனர். இதற்கென 1947-ஆம் ஆண்டு ஜூலை மாதம் இந்தியாவின் இரும்பு மனிதன் என அழைக்கப்பட்ட சர்தார் வல்லபாய் படேல் தலைமையில் மாநில அரசுகளின் அமைச்சரவை டில்லியில் அமைக்கப்பட்டது. வி.பி.மேனோன் தெரிவு செய்யப் பட்டார். இம்முயற்சிக்கு மவுண்ட் பேட்டன் பிரபுவும் ஆதரவளித்தார். இவர்கள் மூவரும் 1947-ஆம் ஆண்டு ஆகஸ்ட் மாதம் 15-ஆம் நாள் அறிக்கை ஒன்றைக் கூட்டாக வெளியிட்டனர். இதில் காஷ்மீரைத் தவிர இந்திய அரசுகளும் கூட்டமாக இணைய வேண்டியதன் அவசியம் வலியுறுத்தப்பட்டது.